1921 isch s benoochbarti Warmbach uff eigne  Wunsch aa Nollinge aagliidret worde, durch des isch d Bevölcherig no emool um über 500 aagsprunge. Am 7. Oktober 1922 het Nollinge mit syne Ortsdeil Badisch-Rhyfälde un Warmbach schliessli d Stadträcht erhalte, dr Sitz vo dr Verwaltig isch scho 1920 vumene ortsfremde[6] Bürgermeischter uff Rhyfälde verlait worde gsi. Bi dr Erhebig zur Stadt het mer sich gege heftige Wiiderstand vo de Nollinger (24 Nollinger Gegestimme gege 45 Rhyfälder Stimme) für de Name "Rheinfelden (Baden)" entschide.